google/wiki40b huggingface dataset:
Toy Story (σειρά ταινιών)

Το Toy Story είναι σειρά ταινιών Αμερικάνικης παραγωγής. Η παραγωγή έγινε από την Pixar και την διανομή της ανέλαβε η Walt Disney Pictures. Αποτελείται από τέσσερις ταινίες (Toy Story, Toy Story 2, Toy Story 3, Toy Story 4). Η πρώτη ταινία της σειράς κυκλοφόρησε στις 22 Νοεμβρίου 1995 στις Ηνωμένες Πολιτείες Αμερικής και στις 5 Απριλίου 1996 στην Ελλάδα. Η σειρά βασίζεται στην μορφή του ανθρωπομορφισμού όπου τα παιχνιδια ειναι ζωντανά και έχουν τα δικά τους συναισθήματα.  Κύριος χαρακτήρας της είναι ο Σερίφης Γούντι.
Οι πρώτες δύο ταινίες σκηνοθετήθηκαν από τον John Lasseter   , η τρίτη απο τον Lee Unkrich  και η τέταρτη απο τον Josh Cooley  ,γνωστός για την  σκηνοθεσία της ταινίας Τα Μυαλά που Κουβαλάς .
Επίσης, έχουν εκδοθεί ηλεκτρονικά παιχνίδια με βάση τη σειρά, τα οποία έχουν εμπορική επιτυχία.
Φθορομεθάνιο

Ονοματολογία

Κατά τη συστηματική ονοματολογία κατά IUPAC, η ένωση θεωρείται υποκατεστημένο μεθάνιο, δηλαδή μεθάνιο, ένα (1) άτομο υδρογόνου του οποίου, έχει αντικατασταθεί από άτομο φθορίου. Πιο αναλυτικά, το πρόθεμα «μεθ-» δηλώνει την παρουσία ενός (1) ατόμου άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, από αυτές που έχουν χαρακτηριστικές καταλήξεις. Το αρχικό πρόθεμα «φθορο-» δηλώνει την παρουσία ενός (1) ατόμου φθορίου ανά μόριο της ένωσης.
Ο κωδικός HFC-41 παράγεται ως εξής: Το HFC προέρχεται από την αγγλόφωνη σύνθετη λέξη HydroFluoroCarbon. Στο αριθμητικό τμήμα του κωδικού, κατ'  αρχή παραλείπεται το ψηφίο 0, που κανονικά θα ήταν πρώτο, δηλώνοντας ότι η ένωση περιέχει 0 + 1 = 1 άτομο άνθρακα (ανά μόριο). Το επόμενο ψηφίο (4) δηλώνει ότι η ένωση περιέχει 4 - 1 = 3 άτομα υδρογόνου (ανά μόριο, πάντα). Τέλος, το τελευταίο ψηφίο (1), σημαίνει ότι η ένωση περιέχει ένα (1) άτομο φθορίου.

Με υποκατάσταση υδροξυλίου από φθόριο

Με επίδραση υδροφθορίου (HF) σε μεθανόλη (CH₃OH) μπορεί να υποκατασταθεί το ενδιάμεσα παραγώμενο υδροξώνιο (H₃O⁺) από φθόριο:

Με υποκατάσταση χλωρίου από φθόριο

Με επίδραση φθοριούχου υφυδραργύρου (Hg₂F₂) σε χλωρομεθάνιο (CH₃Cl) μπορεί να υποκατασταθεί το χλώριο από φθόριο, γιατί ο σχηματισμός δυσδυάλυτου χλωριούχου υφυδραργύρου (Hg₂Cl₂) μετακινεί τη χημική ισορροπία της αντίδρασης προς τα δεξιά:

Υποκατάσταση από χλώριο

Με επίδραση χλωριούχου ασβεστίου (CaCl₂) σε φθορoμεθάνιο παράγεται χλωρομεθάνιο (CH₃Cl):

Υποκατάσταση από φαινύλιο

Με επίδραση τύπου Friedel-Crafts σε βενζόλιο παράγεται τολουόλιο:

Υποκατάσταση από μέταλλα

1. Με λίθιο (Li). Παράγεται μεθυλολίθιο:
2. Με μαγνήσιο (Mg) παράγεται μεθυλομαγνησιοφθορίδιο (αντιδραστήριο Grignard):

Περιφθορίωση

Το φθορομεθάνιο αντιδρά με το τριφθοριούχο κοβάλτιο (CoF₃), αντικαθιστώντας όλα τα άτομα υδρογόνου με άτομα φθορίου. Έτσι παράγεται (κυρίως) tετραφθοράνθρακας (CF₄):

Αναγωγή

1. Με λιθιοαργιλιοϋδρίδιο (LiAlH₄) παράγεται μεθάνιο:
2. Με «υδρογόνο εν τω γενάσθαι», δηλαδή μέταλλο + οξύ παράγεται μεθάνιο:
3. Με σιλάνιο, παρουσία τριφθοριούχου βορίου παράγεται μεθάνιο:
4. Αναγωγή από αλκυλοκασσιτεράνιο. Π.χ.:

Αντιδράσεις προσθήκης

1. Σε αλκένια. Π.χ. με αιθένιο (CH₂=CH₂) παράγει 1-φθοροπροπάνιο (CH₃CH₂CH₂F):
2. Σε αλκίνια. Π.χ. με αιθίνιο (HC≡CH) παράγει 1-φθοροπροπένιο (CH₃CH=CHF):
3. Η αντίδραση του φθορομεθανίου με συζυγή αλκαδιένια αντιστοιχεί κυρίως σε 1,4-προσθήκη, αν και είναι επίσης δυνατές η 1,2-προσθήκη και η 3,4-προσθήκη, με τη χρήση κατάλληλων συνθηκών. Π.χ:
4. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 1-φθοροβουτάνιο:
5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με οξιράνιο παράγει μεθοξυ-2-φθοραιθάνιο:
Βόρεια Σερβία (επαρχία)

Η επαρχία της Βόρειας Σερβίας (σερβικά : Покрајина Северна Србија) ήταν Διοικητική διαίρεση του Βασιλείου Σέρβων, Κροατών και Σλοβένων από τις 29 Νοεμβρίου 1919 έως το 1922. Η κατάργηση της είχε προγραμματιστεί με το Σύνταγμα Βιντοβντάν του 1921. Είχε έκταση 49.950 τετραγωνικά χλμ.
Α΄ κατηγορία ποδοσφαίρου ανδρών Κύπρου 1969-70

Σύστημα διεξαγωγής

Στο πρωτάθλημα της Α΄ κατηγορίας 1969-70 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η τελευταία ομάδα υποβιβάστηκε στη Β΄ κατηγορία 1970-71.
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1970-71. 
Επιπρόσθετα, ήταν σε ισχύ ο θεσμός της συμμετοχής κυπριακών ομάδων στο ελληνικό πρωτάθλημα, μέσα από τον οποίο η εκάστοτε πρωταθλήτρια Κύπρου εξασφάλιζε τη συμμετοχή της στην Α΄ Εθνική Ελλάδας για την επόμενη περίοδο (εκτός και αν πρωταθλήτρια της περασμένης περιόδου εξασφάλιζε την παραμονή της στο πανελλήνιο πρωτάθλημα). Επειδή ο Ολυμπιακός που συμμετείχε στην Α΄ Εθνική 1969-1970 υποβιβάστηκε, η πρωταθλήτρια ομάδα της Α΄ κατηγορίας 1969-70 είχε το δικαίωμα συμμετοχής στην Α΄ Εθνική 1970-1971.

Σύστημα βαθμολόγησης

Η νίκη βαθμολογείτο με 3 βαθμούς, η ισοπαλία με 2 βαθμούς ενώ η ήττα με ένα βαθμό.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 1968-69, στο πρωτάθλημα της περιόδου 1969-70 συμμετείχε η πρωταθλήτρια της Β΄ κατηγορίας 1968-69, Ένωσις Νέων Παραλιμνίου. Στο πρωτάθλημα δεν συμμετείχε ο Ευαγόρας ο οποίος είχε υποβιβαστεί στη Β΄ κατηγορία 1969-70.
Επιπρόσθετα, δεν συμμετείχε ο πρωταθλητής της προηγούμενης περιόδου, Ολυμπιακός, ο οποίος συμμετείχε στην Α΄ Εθνική 1969-1970 μέσω του θεσμού της συμμετοχής κυπριακών ομάδων στο ελληνικό πρωτάθλημα. Στο πρωτάθλημα συμμετείχε η ΑΕΛ (πρωταθλήτρια της Α΄ κατηγορίας 1967-68) η οποία συμμετείχε στην Α΄ Εθνική 1968-1969 από την οποία υποβιβάστηκε.
Χαονία Συρίας

Η Χαονία ήταν αρχαία πόλη στη Συρία. Αναφέρεται από τον Κλαύδιο Πτολεμαίο στην επαρχία της Κομμαγηνής του βορείου τμήματος της Συρίας. Επίσης στον Πευτιγγερινό πίνακα απαντά υπό τον τύπο Channunia, ενώ στο Οδοιπορικόν του Αντωνίνου (σελ. 194) ως Hanunea, κτισμένο στο μέσον της αποστάσεως της οδού από την Κύρρο μέχρι τη Δολίχη. 
Ο Γερμανός γεωγράφος Kiepert θεωρεί το όνομα σημιτικό που εξελληνίστηκε στους χρόνους της μακεδονικής κατακτήσεως.
Λίμνη Μπίλετσκο

Γεωγραφία

Η λίμνη κατασκευάστηκε το 1968. Πρόκειται για τον μόνο ταμιευτήρα νερού της περιοχής, που εκτίθεται σε ακραίες καιρικές συνθήκες Χειμώνα – Καλοκαίρι. Ο ποταμός Τσεπέλικα, από την περιοχή Μπίλεκα Ρούντινε την τροφοδοτεί και θεωρείται ο πλέον γνωστός υπόγειος ποταμός σε Βοσνία και Ερζεγοβίνη.
Το φυσικό τοπίο της ευρύτερης περιοχής της λίμνης περιέχει ασβεστολιθικά όρη με καρστικούς σχηματισμούς σε πλήρη θέα.
Σερμπούκ

Πρώτα χρόνια

Η Sargsyan γεννήθηκε στις 3 Απριλίου 1994 στο Ερεβάν. Σπούδασε στο Κρατικό Ωδείο Κομητάς του Ερεβάν, όπου έμαθε να παίζει το κανονάκι.

Καριέρα

Το 2010, η Σερμπούκ έλαβε μέρος στην ακρόαση για την πρώτη σεζόν της αρμενικής εκδοχής του The X Factor, όπου τραγουδούσε "Soon We'll Be Found" από τη Σία. Εντάχθηκε στην ομάδα του Garik Papoyan και κατέληξε στη δεύτερη θέση. Το 2012, η Srbuk σχημάτισε το συγκρότημά της, το Allusion. Το 2014, εμφανίστηκε στο single "Boat" του Papoyan, ένα από τα soundtracks για μια ρωσική ταινία που ονομάζεται "Λёгок на помине".

Το 2016, η Srbuk κυκλοφόρησε το ντεμπούτο single της "Yete Karogh Es". Το 2018, αγωνίστηκε στην όγδοη σεζόν του Thw Voice της Ουκρανίας, προπονούμενη από την ουκρανική τραγουδίστρια Potap, κατακτώντας την τέταρτη θέση. Τον Νοέμβριο του 2018 ανακοινώθηκε ως ο εκπρόσωπος της Αρμενίας στον Διαγωνισμό Τραγουδιού της Eurovision το 2019. Αμέσως μετά την ανακοίνωση, το AMPTV άνοιξε επίσης την περίοδο υποβολής των τραγουδιών για τους συνθέτες να στείλουν τις συμμετοχές τους.
Το τραγούδι της "Walking Out" απέτυχε να προκριθεί στον τελικό της Eurovision το 2019.
Ιωακείμ

Ο Ιωακείμ (εβραϊκά: יְהוֹיָקִים‬ Yəhôyāqîm, αρχαία ελληνικά: Ἰωακείμ) ήταν, σύμφωνα με μερικές γραφές, ο σύζυγος της Αγίας Άννας και πατέρας της Παναγίας. Η ιστορία του Ιωακείμ και της Άννας εμφανίζεται για πρώτη φορά στο Ευαγγέλιο του Ιακώβου. Ο Ιωακείμ και η Άννα δεν αναφέρονται στην Βίβλο. Εορτάζεται στις 26 Ιουλίου.
Εθνοσυνέλευση του Μπανγκλαντές

Δομή

Η εθνοσυνέλευση αποτελείται από 350 βουλευτές που εκλέγονται με άμεση, μυστική και ίση ψηφοφορία με το σύστημα της απλής πλειοψηφίας. Οι θητείες τους διαρκούν 5 χρόνια, ενώ 50 έδρες προορίζονται για τις γυναίκες και εκλέγονται με βάση την κομματική σύνδεση και με βάση το μερίδιο ψήφων του κάθε κόμματος. 
Δικαίωμα εκλογής έχουν οι υπήκοοι του Μπαγκλαντές άνω των 25 ετών.
Ο ομιλητής (πρόεδρος) του κοινοβουλίου εκλέγεται από το κοινοβούλιο στην πρώτη συνεδρίαση. Από τις 30 Απριλίου 2013 τη θέση αυτή καταλαμβάνει η Σιρίν Σάρμιν Τσοντχουρί.

Εξουσίες

Η εθνοσυνέλευση συμμορφώνεται με τις νομοθετικές εξουσίες σε μια δημοκρατία, όπως το Μπαγκλαντές. Για να εγκριθεί μια απόφαση, χρειάζεται μόνο απλή πλειοψηφία. 
Για κάθε νόμο, προετοιμάζεται το νομοσχέδιο και έρχεται στο κοινοβούλιο. Εάν το κοινοβούλιο εγκρίνει το νομοσχέδιο, ο πρόεδρος του κοινοβουλίου πρέπει να το υπογράψει σε 15 ημέρες. Αν ο πρόεδρος αρνηθεί να υπογράψει το νομοσχέδιο, επιστρέφει στο κοινοβούλιο, όπου μπορούν να ληφθούν υπόψη οι τροποποιήσεις του προέδρου. Αν σε περίπτωση αποδοχής και δεύτερη φορά χωρίς καμία αλλαγή, ο πρόεδρος είναι υποχρεωμένος να υπογράψει αυτό το νομοσχέδιο μέχρι 7 ημέρες μετά τη ψήφισή του, όπου μετά την υπογραφή του νομοσχεδίου το νομοσχέδιο γίνεται νόμος.
Η Εθνοσυνέλευση έχει το αποκλειστικό δικαίωμα να ψηφίζει νόμους, καθώς και το δικαίωμα έκδοσης διατάγματος που εξουσιοδοτεί οποιαδήποτε αρχή ή πρόσωπο που έχει εξουσία να εκδίδει νομικές πράξεις ρυθμιστικής σημασίας.

Αλληλεπίδραση με άλλους κλάδους της κυβέρνησης

Ο Πρόεδρος εκλέγεται από το Κοινοβούλιο. Τα καθήκοντά του περιλαμβάνουν τη σύγκληση της Εθνοσυνέλευσης, την ανακοίνωση διακοπής της εργασίας και τη διάλυση του Κοινοβουλίου με δημόσια δήλωση. Κατόπιν αιτήματος του προέδρου, ο πρωθυπουργός είναι υποχρεωμένος να υποβάλει οποιοδήποτε ερώτημα στο κοινοβούλιο. Σε περίπτωση διαφοράς απόψεων σχετικά με οποιοδήποτε θέμα με τον πρόεδρο και την κοινοβουλευτική πλειοψηφία, ο αρχηγός του κράτους μπορεί να απομακρυνθεί. Ο Πρόεδρος έχει το δικαίωμα να διαλύσει το κοινοβούλιο μόνο κατόπιν πρότασης του Πρωθυπουργού, κατά κανόνα σε περίπτωση που χάνει την υποστήριξη της κοινοβουλευτικής πλειοψηφίας και δεν θέλει να εγκαταλείψει το αξίωμα.
Το υπουργικό συμβούλιο (το ανώτατο εκτελεστικό όργανο στο Μπαγκλαντές) έχει επικεφαλής τον πρωθυπουργό και λογοδοτεί στο Κοινοβούλιο, σύμφωνα με την παράγραφο 2 του άρθρου 55 του Συντάγματος. Τα εννέα δέκατα των συμμετεχόντων εκλέγονται από τα μέλη της εθνοσυνέλευσης. Σε περίπτωση διορισμού μελών του Υπουργικού Συμβουλίου κατά την περίοδο μεταξύ της διάλυσης του προηγούμενου κοινοβουλίου και της πρόσληψης του επόμενου, τα μέλη του διαλυμένου κοινοβουλίου κατέχουν θέσεις στο εκτελεστικό όργανο.
Έτσι, η δομή αποσκοπεί στην κυριαρχία της βούλησης του κοινοβουλίου και του πρωθυπουργού πάνω στον αρχηγό του κράτους.
Ζάουμε Καμπρέ

Έργο

Τα πρώτα του διηγήματα εκδόθηκαν το 1974 στη συλλογή Faules de mal desar («Μύθοι που δύσκολα φυλάσσονται») και το πρώτο του μυθιστόρημα τέσσερα χρόνια αργότερα με τον τίτλο Galceran, l'heroi de la guerra negra («Γκαλσεράν, ο ήρωας του μαύρου πολέμου»). Ακολούθησαν μυθιστορήματα στα οποία ο συγγραφέας αποκάλυψε τα θέματα που θα τον απασχολούσαν στο συγγραφικό του μέλλον: η εξουσία, η ανθρώπινη ιδιότητα, η μουσική και η καλλιτεχνική δημιουργία.
Τη δεκαετία του 1980 εξέδωσε τρία κείμενα, η δράση των οποίων διαδραματίζεται στη φανταστική πόλη Φρέισες (λογοτεχνικός καθρέπτης της Τεράσα). Το 1991 παρουσίασε το μυθιστόρημα Senyoria ('Εξοχότητα') και το 1996 το L'ombra de l'eunuc ('Η σκιά του ευνούχου') που λάμβανε χώρα στη Βαρκελώνη των τελευταίων χρόνων της δικτατορίας του Φράνκο και της Μεταπολίτευσης, ενδεδυμένο με έναν μεταλογοτεχνικό λόγο που μεταπλάστηκε σε βιβλία με τη συλλογή δοκιμίων El sentit de la ficció ('Το νόημα της λογοτεχνίας').
Το 2000 εξέδωσε τη συλλογή διηγημάτων Viatge d'hivern («Χειμερινό ταξίδι»). Ακολούθησαν τα δύο δημοφιλέστερα έργα του, Οι φωνές του ποταμού Παμάνο το 2004 και Confiteor (2011) που μεταφράστηκαν σε πολλές γλώσσες μεταξύ των οποίων και στα ελληνικά με τη συνδρομή του Ινστιτούτου Ραμόν Λιουλ:
Ιστορία των ηθοποιών

Η Ιστορία των ηθοποιών είναι ένα σενάριο γραμμένο συριστί τοποθετούμενο στα τέλη του 5ου ή στον 6ο αιώνα.

Περιεχόμενο

Σαν θέμα του έχει τον προσηλυτισμό και το μαρτύριο ενός ολόκληρου θιάσου μίμων, αποτελούμενου από 65 άτομα, στην πόλη Οξύρινθο επί του Γότθου βασιλιά Ιγκόρ. Έτσι στο πρώτο μέρος έχουμε μια παρώδηση των χριστιανικών τελετουργιών ενώπιον ενός βασιλιά και κοινού διεφθαρμένου. Στη διάρκεια της τελετής ο αρχιμίμος που υποδύεται τον ψευδοεπίσκοπο παρωδεί τη βάφτιση έξι μίμων σε μια κολυμπήθρα.
Σε μια επόμενη σκηνή οι βαφτιζόμενοι παύουν να παίζουν κωμωδία και φωτίζονται ασπάζονται τον σταυρό και προσεύχονται στον Χριστό.
Στο δεύτερο μέρος ο βασιλιάς Ιγκόρ καλεί τους αποστάτες μίμους με δώρα και απειλές να μεταστραφούν. Ο αρχιμίμος υποστηρίζει τη μεταστροφή του θιάσου στο Χριστιανισμό τότε φυλακίζονται. Ένας άγγελος που εμφανίζεται τους εμψυχώνει, ένας αληθινός επίσκοπος τους επισκέπτεται και ο δεσμοφύλακας μεταστρέφεται κι αυτός.
Ο βασιλιάς επιχειρεί εκ νέου να τους αλλαξοπιστήσει αλλά η αιφνιδιαστική εμφάνιση ενός τετρακέφαλου τέρατος παρωθεί να προσηλυτισθούν 4000 άνθρωποι Ο βασιλιάς στέλνει πόρνες της πόλης με σκοπό να αποπλανήσουν τους μίμους. Ο αρχιμίμος ανασταίνει δύο νέους και τότε ακόμα και οι εταίρες μεταστρέφονται. Ο Ιγκόρ στέλνει τέσσερις σωματώδεις άνδρες για να τους χτυπήσουν αλλά εξαφανίζονται από ένα σύννεφο που τους τυφλώνει.

Πραγματολογικά

Η πόλη και ο Γότθος βασιλιάς είναι φανταστικά. Γραμμένο στα συριακά πρωτοεκδόθηκε μεταφρασμένο στα γερμανικά το 1904 από τον J. Link. που το ονόμασε Η Ιστορία των ηθοποιών. Ο γερμανός ερευνητής Vogt το τοποθετεί στα τέλη του 5ου ή στον 6ο αιώνα. Είναι μέρος συλλογής από Πράξεις Μαρτύρων και φαίνεται πως είχε γραφτεί αρχικά στα ελληνικά και μετά μεταφράστηκε στα συριακά.
Στεφανία (ταινία)

Πληροφορίες

Πρωτοπροβλήθηκε στις 27 Σεπτεμβρίου 1966 στο Φεστιβάλ Κινηματογράφου Θεσσαλονίκης 1966, όπου συμμετείχε εκτός συναγωνισμού. Στις κινηματογραφικές αίθουσες πρωτοβγήκε στις 9 Ιανουαρίου 1967. Η ταινία προβλήθηκε το 1968 στις ΗΠΑ και το 1969 στο Μεξικό. Κατά την πρώτη προβολή η ταινία είχε χαρακτηριστεί αυστηρώς ακατάλληλη, λόγω των ιδιαίτερα τολμηρών για την εποχή σκηνών. Στην ταινία αυτή γυρίστηκαν δύο φινάλε, ένα τραγικό, που προβλήθηκε κατά την πρώτη προβολή στην Αθήνα και ένα αίσιο, που έπαιξε στην επαρχία και το εξωτερικό.
641 Αγνή

Φυσικά χαρακτηριστικά

Τα φυσικά χαρακτηριστικά της Αγνής δεν είναι γνωστά με κάποια ακρίβεια.
Math.h

Συναρτήσεις

Όλες οι παρακάτω συναρτήσεις μπορούν να παραγάγουν EDOM και ERANGE λάθη, αν και υπό ποιες συνθήκες θα το κάνουν εξαρτάται από την υλοποίηση. Όλες επιστρέφουν double, τα x και y είναι double και το n είναι int.
Μανούσος Μανούσακας

Βίος

Ο Μανούσος Μανούσακας γεννήθηκε στο Ρέθυμνο στις 3 Δεκεμβρίου του 1914, με καταγωγή από τα Σφακιά και το χωριό Ίμβρος από τη μεριά του παππού του. Τις γυμνασιακές σπουδές του ολοκλήρωσε στην γενέτειρα του. Στο περιοδικό του γυμνασίου του, τη ‘’Μαθητική Ηχώ’’ την οποία διηύθυνε για δύο χρόνια, εξέδωσε και τα πρώτα του κέιμενα. Το 1932 εισάγεται στη Φιλοσοφική Σχολή Αθηνών και αποφοιτά τον Μάιο του 1937. Από το 1938 μέχρι το 1941 διατελεί γραμματέας της Συντακτικής Επιτροπής της Εταιρείας Κρητικών Σπουδών. Το 1942 διορίζεται συντάκτης του Μεσαιωνικού Αρχείου, του κατοπινού ‘’Κέντρου Ερεύνης του Μεσαιωνικού και Νέου Ελληνισμού’’ της Ακαδημίας Αθηνών, και από το 1951 μέχρι το 1961 διευθυντής του ίδιου ιδρύματος. Από το 1947 μέχρι το 1951 λαμβάνει υποτροφία από τη Γαλλική Κυβέρνηση και σπουδάζει στο Παρίσι. Λαμβάνει νέα υποτροφία από το Centre National de la Recherche Scientifique, παρακολουθώντας μαθήματα στην Σορβόννη και στην École Pratique des Hautes Études, ειδικευόμενος στην παλαιογραφία και την εκδοτική κειμένων και εγγράφων. Τον Μάρτιο του 1951 αναγορεύεται αριστούχος διδάκτωρ της Faculté des Lettres του Πανεπιστημίου του Παρισιού με τη διατριβή ‘’Contribution à l’ histoire de l'épistolographie néo-hellénique’’.Τον Μάρτιο του 1960 αναγορεύθηκε αριστούχος διδάκτωρ της Φιλοσοφικής Σχολής Θεσσαλονίκης με διατριβή που είχε ως θέμα της ‘’Η εν Κρήτη συνωμοσία του Σήφη Βλαστού (1453-1454) και η νέα συνωμοτική κίνησης του 1460-1462’’. To 1961 εκλέγεται στην έδρα της Ιστορίας των Μέσων και των Νεωτέρων Χρόνων του Πανεπιστημίου της Θεσσαλονίκης και διδάσκει εκεί μέχρι το 1966 οπότε αποσπάται στη διεύθυνση του Ινστιτούτου Βυζαντινών και Μεταβυζαντινών Σπουδών της Βενετίας, όπου τον είχε εκλέξει η Ακαδημία Αθηνών, μέχρι το 1981. Από το 1975 μέχρι το 1980 υπήρξε διευθυντής του Κέντρου Βυζαντινών και Νεοελληνικών Ερευνών του Εθνικού Ιδρύματος Ερευνών και από το 1975 μέχρι το 1981 Πρόεδρος της Διοικούσας Επιτροπής του Πανεπιστημίου της Κρήτης. Το 1980 εξελέγη αντεπιστέλλον μέλος της Ακαδημίας Αθηνών και το 1982 Ακαδημαϊκός, ενώ το 1995 διετέλεσε πρόεδρός της. Πέθανε στις 16 Ιουλίου του 2003.

Τιμητικές διακρίσεις

Το 1960 έλαβε το βραβείο Ζάππα από την ‘’Association pour l’encouragement des Études Grecques en France’’, το 1980 το βραβείο Χέρντερ από το Πανεπιστήμιο της Βιέννης . Έχει αναγορευθεί Μέγας Υπομνηματογράφος του Οικουμενικού Πατριαρχείου, επίτιμος διδάκτωρ το 1991 από το Πανεπιστήμιο της Βολωνίας, ενώ το 1994 έλαβε το χρυσό μετάλλιο του Πανεπιστημίου της Κρήτης από το ίδιο πανεπιστήμιο. Επίσης το 2001 έλαβε το παράσημο του Ανώτερου Ταξιάρχη του Φοίνικος.

Εργογραφία

Η εργογραφία του Μανούσου Μανούσακα περιλαμβάνει από το 1938 μέχρι το 2004 τετρακόσιους εννιά τίτλους. Πρόκειται για άρθρα σε εφημερίδες, περιοδικά, σύμμεικτους τόμους και συλλογικά έργα, βιβλία, βιβλιοκρισίες , εκθέσεις πεπραγμένων.
Τάσος Γάτσης

Καριέρα

Ο Τάσος Γάτσης είναι διεθνής με τις Εθνικές ομάδες Παίδων και Εφήβων. Σε επαγγελματικό επίπεδο, ξεκίνησε την καριέρα του από την Έδεσσα (2007-08) και ακολούθησε η ομάδα του Ηρακλή Θεσσαλονίκης (2008-2010), η Νίκη Αιγινίου (2010-13), και ο Άρης Θεσσαλονίκης (2013-14). Επιστρέφει στον Ηρακλή για μια τριετία (2014-17), ενώ στην αγωνιστική περίοδο 2017-18 αγωνίστηκε με τα χρώματα του Φοίνικα Σύρου. Τον Ιούνιο του 2018, πήρε μεταγραφή στον Π.Α.Ο.Κ..
Citroën M35

Διαφορές από το Ami 8

Το M35, το οποίο και μοιραζόταν την πλειονότητα των μηχανικών μερών του Ami 8, πλην του κινητήρα, ήταν ένα πρωτότυπο αυτοκίνητο που κατασκευάστηκε σε μικρές ποσότητες για τη δοκιμή του περιστροφικού κινητήρα Βάνκελ σε πραγματικές συνθήκες. Επιπλέον, ήταν εξοπλισμένο και με την κλασική υδροπνευματική ανάρτηση της Citroën, καθώς και με ένα στροφόμετρο με σύστημα επισήμανσης των υψηλών στροφών, επειδή με την τεχνολογία του περιστροφικού κινητήρα είναι εύκολη η ακούσια υπέρβαση του ανώτατου επιτρεπόμενου ορίου των στροφών του κινητήρα.
Ο κινητήρας του, παραγόταν από την κοινοπραξία κατασκευής κινητήρων Comotor, που είχε ιδρυθεί το 1967 από τις NSU και Citroën. Το 2-πορτο αμάξωμά του, διαμορφώθηκε από τον γαλλικό οίκο Heuliez.

Εμπορική πορεία

Αν και συνήθως αναφέρεται ως κανονικό μοντέλο παραγωγής, στην πραγματικότητα ήταν ένα πειραματικό πρωτότυπο που δεν διατέθηκε ποτέ μαζικά στο ευρύ κοινό. Για την ακρίβεια, προσφέρθηκε μόνο σε ελάχιστους προσεκτικά επιλεγμένους πελάτες της Citroën, για τους οποίους έφερε 2-ετή εγύηση. Οι υποψήφιοι πελάτες του, μάλιστα, έπρεπε να συμφωνήσουν με την εταιρεία να το οδηγούν τουλάχιστον 30.000 χιλιόμετρα το χρόνο. Όλα τα αντίτυπα έφεραν εμφανώς τον αύξοντα αριθμό παραγωγής τους, καθώς στα μπροστινά φτερά αναγραφόταν η φράση «Prototype Citroën M35 Νo x», όπου x ο κωδικός αριθμός του κάθε πρωτοτύπου.
Μολονότι στις διαστάσεις ήταν ένα τυπικό αυτοκίνητο πόλης, η τιμή πώλησης του M35 ήταν 14.000 γαλλικά φράγκα, σχεδόν όσο η τιμή ενός D Spécial, δηλαδή του Citroën ΙD (η φθηνότερη έκδοση του θρυλικού Citroën DS).
Το αποτέλεσμα ήταν ότι το M35 κατασκευάστηκε σε μόλις 267 αντίτυπα, αντί για τα αρχικώς προβλεπόμενα 500. Τα 6 από αυτά παραδόθηκαν στους πελάτες στα τέλη του 1969, τα 212 εν έτει 1970 και μέσα στο 1971 τα τελευταία 49 αντίτυπα. Μεταγενέστερα μάλιστα, εμφανίστηκαν και κάποια προβλήματα αναξιοπιστίας και η Citroën αγόρασε πίσω τα περισσότερα M35 και τα αποσυναρμολόγησε για ανταλλακτικά ή ενίοτε τους αντικατέστησε τους κινητήρες, προκειμένου να ξεχαστεί το ζήτημα. Ελάχιστα M35 έχουν επιβιώσει, μάλλον λιγότερα από 10, και όλα είναι άκρως συλλεκτικά σήμερα.
Φώτιος Κατσιάμπας

Σταδιοδρομία

Γεννήθηκε στα Τρίκαλα και ήταν γιος του Αθανασίου Κατσιάμπα και ανεψιός του Κονδύλη. Σπούδασε Νομικά στο Πανεπιστήμιο των Αθηνών και εργάστηκε ως δικηγόρος.
Στις εκλογές του 1946 ήταν υποψήφιος βουλευτής Τρικάλων με το Συνδυασμό Εθνικής Πολιτικής Ενώσεως (Εθνικό Ενωτικό Κόμμα) και πήρε 1.819 ψήφους, χωρίς να εκλεγεί. Εξελέγη βουλευτής στις εκλογές του 1958 και του 1961 με την ΕΡΕ.
Πέθανε το 1974. Κηδεύτηκε από το Πρώτο Νεκροταφείο Αθηνών στις 11 Φεβρουαρίου 1974. Ήταν παντρεμένος με τη Μαρίκα Σπυροπούλου και απέκτησαν 1 γιο.
Public

Ιστορία

Η εταιρεία Retail World Α.Ε ξεκίνησε τη λειτουργία της στην ελληνική αγορά το Νοέμβριο του 2005, δημιουργώντας το πρώτο της κατάστημα Public στο εμπορικό κέντρο Mediterranean Cosmos της Θεσσαλονίκης. Το δεύτερο κατάστημα της αλυσίδας άνοιξε το Δεκέμβριο του 2006 στο Βόλο, ενώ το τρίτο άνοιξε Σεπτέμβριο του 2007 στην Κύπρο. Τον Δεκέμβριο του 2007 άνοιξε το τέταρτο συνολικά, στην Πλατεία Συντάγματος, στο Μέγαρο Πάλλη. Τα κεντρικά γραφεία της εταιρείας, στα οποία μετακόμισε το Σεπτέμβριο του 2013, βρίσκονται στην Κηφισιά.

Καταστήματα

Τα Public έχουν 53 καταστήματα σε Ελλάδα και Κύπρο.
Στην Αττική, διαθέτουν 16 καταστήματα. Το πρώτο αθηναϊκό άνοιξε το 2007 στην Πλατεία Συντάγματος. Το 2010 άνοιξαν νέα καταστήματα στη Γλυφάδα και στο The Mall Athens. Η αλυσίδα έχει ανοίξει κατάστημα στο Athens Metro Mall και το 2013 Golden Hall. Επίσης, στο Χαλάνδρι, στην Αγία Παρασκευή, στη Νέα Σμύρνη, στη Νέα Ερυθραία, στο Περιστέρι, στου Ζωγράφου, στο Αιγάλεω, στο Παλαιό Ψυχικό, στον Κορυδαλλό και στον Πειραιά. Το 2014 άνοιξε ένα κατάστημα Public στην Καλλιθέα. Το 2017 άνοιξαν δύο νέα καταστήματα, ένα στο Κολωνάκι και ένα στο Διεθνή Αερολιμένα Αθηνών.
Στην Κύπρο, το 2007 άνοιξε το πρώτο Public στη Λευκωσία, το 2009 στη Λεμεσό, το 2013 στην Πάφο (King Avenue Mall) και το 2016 στη Λάρνακα. Το 2018 άνοιξαν ακόμη δύο καταστήματα στο Παραλίμνι και στη Λευκωσία στο Nicosia Mall.
Μέχρι τον Ιανουάριο του 2018, το Public διατηρεί συνολικά 33 καταστήματα στις πόλεις Θεσσαλονίκη (2 καταστήματα), Ιωάννινα, Βόλος, Καστοριά, Ρόδο, Ξάνθη, Κομοτηνή, Κοζάνη, Κόρινθος, Άργος, Καλαμάτα, Λάρισα, Λαμία, Πάτρα, Χανιά, Ηράκλειο, Κατερίνη, Ορεστιάδα, Χαλκίδα, Αλεξανδρούπολη, Δράμα, Πύργος, Τρίκαλα, Σέρρες, Κέρκυρα και Μυτιλήνη. Το 2016 άνοιξε ένα κατάστημα στο Ρέθυμνο.
Σον Κόνερι

Πρώτα χρόνια

Ο Κόνερι γεννήθηκε στο Φάουντενμπριτζ (Fountainbridge) στο Εδιμβούργο. Είναι γιος της Euphemia "Effie" McBain (πατρ. McLean), καθαρίστριας, και του Τζόζεφ Κόνερι, εργάτη σε εργοστάσιο και οδηγού φορτηγού. Ο πατέρας του ήταν Καθολικός με ιρλανδο-σκωτική καταγωγή, ενώ η μητέρα του ήταν Σκωτσέζα Προτεστάντισσα. Ο ίδιος υποστηρίζει ότι τον αποκαλούσαν Σον, το μεσαίο του όνομα, πολύ πριν γίνει ηθοποιός. 
Το πρώτο του επάγγελμα ήταν γαλατάς στο Εδιμβούργο. Ακολούθως κατατάχθηκε στο Βασιλικό Ναυτικό, αλλά απολύθηκε λόγω προβλημάτων υγείας και επέστρεψε στην παλιά του δουλειά κάνοντας διάφορες εργασίες όπως οδηγός λεωφορείου, εργάτης, μοντέλο για το κολλέγιο Καλών Τεχνών του Εδιμβούργου, στιλβωτής φερέτρων και μπόντι μπίλντερ.

Ίαν Φλέμινγκ

Ο δημιουργός του Τζέιμς Μποντ, Ίαν Φλέμινγκ, δεν ήταν ευχαριστημένος με την επιλογή του ηθοποιού για την ενσάρκωση του ήρωά του, καθώς θεωρούσε ότι λόγω της φυσικής του διάπλασης και του παρουσιαστικού του δεν θα φαινόταν τόσο εκλεπτυσμένος. Ωστόσο, άλλαξε γνώμη μετά την πρεμιέρα της πρώτης ταινίας, Τζέιμς Μποντ εναντίον Δρος Νο, και εντυπωσιάστηκε τόσο που εμπνεύστηκε μια σκωτο-ελβετική καταγωγή για τον Τζέιμς Μποντ που ξεπηδούσε από τις σελίδες των επόμενων μυθιστορημάτων του.
Η ερμηνεία του Κόνερι ως Μποντ και το στυλ που προσέδωσε στο χαρακτήρα αυτό οφείλεται στην καθοδήγηση του σκηνοθέτη των ταινιών Τέρενς Γιανγκ, ο οποίος τον πήρε υπό την προστασία του και «εξευγένισε» το φυσικό παρουσιαστικό του.